A javaslat összhangban áll az Európai Szomszédsági Támogatási Eszközre vonatkozó átfogó jogi kerettel, és a Bizottság 897/2014/EU végrehajtási rendeletének bizonyos rendelkezéseinek helyébe lépő célzott rendelkezéseket határoz meg. Ez a bizottsági végrehajtási rendelet már nem módosítható, mivel az alapjául szolgáló 232/2014/EU rendelet 2020. december 31. óta nem hatályos. A javaslat a Bizottság 897/2014/EU végrehajtási rendeletének a Bizottság (EU) 2020/879 végrehajtási rendelete szerinti korábbi módosításait is kiegészíti. Végezetül az (EU) 2022/562 rendelet egyes rendelkezései által ihletett rendelkezéseket is bevezet, ezáltal biztosítja a különböző eszközök által támogatott, határokon átnyúló programok esetében alkalmazott megközelítések egységességét.

A koronavírusra való reagálást célzó beruházási kezdeményezés (a továbbiakban: CRII) és a CRII+ keretében 2020 tavaszán az (EU) 2020/460, illetve az (EU) 2020/558 rendelettel jóváhagyott két intézkedéscsomag számos jelentős változást vezetett be, amelyek lehetővé tették a hatékonyabb reagálást, és további kivételes rugalmasságot biztosítottak a példátlan helyzetre adandó válaszhoz. Ezek az intézkedések az ENI-CBC rendelet célzott módosításainak következtében az ENI szerinti együttműködési programokra is alkalmazandók.

Harmadszor, a Covid19-világjárvány hosszabb ideig tartott, mint amire számítani lehetett. A világjárvány közvetlen és közvetett hatásai továbbra is érezhetőek minden tagállamban, és a leginkább érintett területek és gazdasági ágazatok helyreállításához huzamos állami támogatásra van szükség. Emiatt nagyon nagy nyomást nehezedik a tagállamok költségvetésére, ami további rendkívüli intézkedések alkalmazását követeli meg ilyen körülmények között.

Másodszor, az EU-nak és különösen annak több keleti régiójának továbbra is jelentős számú, az ukrajnai lakóhelyét elhagyni kényszerült személy beáramlásával kell szembenéznie. Éppen ezért logikus és szükséges a kohéziós politikai programok – köztük a tagállamok közötti, határokon átnyúló együttműködési programok – esetében már bevezetett rugalmas intézkedések körét a közvetlenül Ukrajna és a Moldovai Köztársaság együttműködésével megvalósuló programokra is kiterjeszteni, ezáltal biztosítva számukra a lehetőséget, hogy kezeljék ezt a rendkívüli helyzetet.

Az Oroszországra és Belaruszra vonatkozó programok esetében a zavar oka az EU és Oroszország, valamint Belarusz közötti finanszírozási megállapodások Ukrajna orosz megszállása miatt szükséges március eleji felfüggesztése volt. Ez az ebben a két országban megtalálható hatóságokat és kedvezményezetteket érintő programok és projektek végrehajtásának felfüggesztését jelentette. A felfüggesztés összhangban áll a pénzügyi támogatás orosz állami szervezetek számára történő biztosításának tilalmával, melyet a Tanács 2022. április 8-án vezetett be.

Először is Oroszország provokáció nélkül indított, indokolatlan katonai agressziója, valamint Belarusz ebben az agresszióban való részvétele következtében különböző okokból jelentős zavar jött létre 13 határokon átnyúló és két transznacionális együttműködési programban, melyek egyrészről kilenc tagállam, Ukrajna és a Moldovai Köztársaság, másrészről Oroszország és Belarusz között jöttek létre. Az Ukrajnára vonatkozó programok esetében a zavart az orosz megszállás által a programok és projektek ukrajnai szereplők általi végrehajtására gyakorolt hatás okozta. Ezenfelül a jelentős számú, lakóhelyét elhagyni kényszerült személy Ukrajnán belüli és Ukrajnából a Moldovai Köztársaságba irányuló áramlása következtében a hatóságoknak és a magánszemélyeknek az együttműködési projektek folytatása helyett a humanitárius és azonnali segítségnyújtásra kellett összpontosítaniuk.

Ez a javaslat célzott változtatásokat ír elő az Európai Szomszédsági Támogatási Eszköz (a továbbiakban: ENI) szerinti együttműködési programokra létrehozott, a 2014–2020-as időszakra szóló jogi keretben, hogy választ adjon először is Oroszország Ukrajnával szemben provokáció nélkül indított, indokolatlan katonai agressziójára és az ebből következő, az Európai Unióra és különösen annak több keleti régiójára gyakorolt hatásokra; másodszor pedig a Covid19-világjárvány által az Unió egészére kifejtett kiterjedt hatásra.

·a 6. cikk meghatározza a már jóváhagyott (a 897/2014/EU végrehajtási rendelet 26. cikke (3) bekezdésének e) pontja) és végrehajtás alatt álló projektek – az infrastrukturális nagyprojekteket (a 897/2014/EU végrehajtási rendelet 38. cikkének (4) bekezdése) is beleértve – szükséges módosításainak felgyorsítása érdekében a programirányító hatóságok által elvégzendő megfelelő lépéseket,

(4)Oroszország Ukrajnával szemben indított katonai agressziójának következtében az Unió és különösen annak keleti régiói, valamint Ukrajna nyugati részei és a Moldovai Köztársaság jelentős számú, az ukrajnai lakóhelyét elhagyni kényszerült személy beáramlásával szembesülnek. Ez további kihívást jelent az Ukrajnával szomszédos tagállamok és más országok számára egy olyan időszakban, amikor ezen államok gazdaságai még mindig a Covid19-világjárvány hatásaiból próbálnak felépülni. Mi több, ezek a kihívások a későbbiekben továbbterjedhetnek más tagállamokra is.

(1)Az Európai Tanács 2022. február 24-i következtetéseiben elítélte Oroszország Ukrajnával szemben provokáció nélkül indított, indokolatlan katonai agresszióját és Belarusz ezen agresszióban való részvételét. Az agresszió következtében a Bizottság felfüggesztette az Európai Unió és Oroszország, illetve Belarusz, valamint adott esetben az érintett program irányító hatóságának otthont adó tagállam közötti együttműködési programokra vonatkozó finanszírozási megállapodásokat. Oroszország Ukrajnával szemben indított katonai agressziójának kezdete óta az Unió új szankciók sorát vezette be Oroszországgal és Belarusszal szemben.

(6)Az Oroszországra és Belaruszra vonatkozó együttműködési programok finanszírozási megállapodásainak felfüggesztésére vonatkozó bejelentést követően az ezekkel az országokkal folyó valamennyi program és projekt végrehajtása felfüggesztésre került. Az ENI és az ERFA által támogatott együttműködési programok végrehajtásának folytatására vonatkozóan – még a vonatkozó finanszírozási megállapodás megszüntetése esetében is – egyedi szabályokat kell megállapítani.

(7)Az ENI által támogatott együttműködési programok végrehajtását a Bizottság 897/2014/EU végrehajtási rendelete szabályozza. A Bizottság 897/2014/EU végrehajtási rendelete már nem módosítható szükség szerint, mivel a jogi alapjaként szolgáló 232/2014/EU rendelet 2020. december 31. óta nem hatályos. Következésképpen egy különálló eszközben kell egyedi rendelkezéseket megállapítani az érintett együttműködési programok végrehajtásának folytatására vonatkozóan.

(8)Az Ukrajnára és a Moldovai Köztársaságra vonatkozó együttműködési programokat érintő finanszírozási megállapodások nem kerülnek felfüggesztésre. A programvégrehajtásra azonban jelentős hatást gyakorolt Oroszország Ukrajnával szemben provokáció nélkül indított, indokolatlan katonai agressziója, valamint a jelentős számú, az ukrajnai lakóhelyét elhagyni kényszerült személy Moldovai Köztársaság felé történő áramlása. A programpartnerek, programhatóságok és projektpartnerek előtt álló kihívások kezelése érdekében egyedi szabályokat kell megállapítani az érintett együttműködési programok végrehajtásának folytatására vonatkozóan.

(9)Az Oroszország Ukrajnával szemben provokáció nélkül indított, indokolatlan katonai agressziójára, valamint a jelentős számú, az ukrajnai lakóhelyét elhagyni kényszerült személy beáramlására való reagálás szükségességének következtében az állami költségvetésekre nehezedő terhek csökkentése érdekében a 897/2014/EU végrehajtási rendeletben foglalt társfinanszírozási szabály az uniós hozzájárulás esetében nem alkalmazandó.

(10)A társfinanszírozási arány módosításához elegendőnek kell lennie a Bizottság a felülvizsgált pénzügyi táblázatokról való értesítésének és más eljárási szabályok teljesítésének; a programok kiigazításának és felülvizsgálatának szabályait le kell egyszerűsíteni az Oroszország Ukrajnával szemben indított, indokolatlan katonai agressziójára, valamint a jelentős számú, az ukrajnai lakóhelyét elhagyni kényszerült személy beáramlására által közvetlenül érintett programok esetében. Az ebből eredő esetleges módosításokat – a mutatók célértékeinek módosítását is beleértve – a számviteli év végét követő későbbi programmódosítás részeként kell lehetővé tenni.

(11)Az Oroszország Ukrajna elleni katonai agressziója által előidézett migrációs kihívásokat kezelő projektek kiadásai az agresszió kezdetének időpontjától, azaz 2022. február 24-től támogathatók.

(12)Bár a közös felügyelőbizottság által már kiválasztott projektek irányítása az irányító hatóság feladata, bizonyos programok keretében egyes projektmódosításokat a közös monitoring bizottságnak is jóvá kell hagynia. A szükséges módosítások felgyorsítása érdekében ezért rendelkezni kell arról, hogy a programvégrehajtási zavar által érintett projektek támogatásának feltételeit meghatározó dokumentumok az irányító hatóság szerinti ország nemzeti jogával összhangban álló módosítása kizárólag az adott irányító hatóság felelőssége, és ahhoz nem szükséges a közös monitoring bizottság előzetes jóváhagyása. Ezeknek a módosításoknak ki kell terjedniük többek között a vezető kezdeményezett felváltására, valamint a finanszírozási terv és a végrehajtási határidők bármely módosítására is. Az új projektek tekintetében az infrastrukturális nagyprojektek kivételével kifejezetten lehetővé kell tenni az irányító hatóság számára a szerződések 2022. december 31-én túli aláírását. Mindazonáltal a program keretében finanszírozott minden projekttevékenységet legkésőbb 2023. december 31-ig be kell fejezni.

(13)Az Ukrajna elleni orosz agresszió a vártnál magasabb inflációt, valamint a beszerzési és építőipari árak nem várt emelkedését eredményezte, melyek együttesen befolyásolják az érintett programok infrastrukturális nagyprojektjeinek végrehajtását. E helyzet orvoslása érdekében engedélyezni kell, hogy az uniós hozzájárulás ilyen projektekhez hozzárendelt aránya meghaladja a 897/2014/EU végrehajtási rendelet 38. cikkének (4) bekezdésében meghatározott felső határt, nevezetesen a 30 %-ot a program lezárásakor, feltéve, hogy a túllépés kizárólag a beszerzési és építőipari árak nem várt emelkedésének tudható be.

(14)Az irányító hatóság által elvégzett ellenőrzések a projektek adminisztratív és helyszíni ellenőrzéseit foglalják magukban. A programvégrehajtási zavar miatt Ukrajnában a továbbiakban nincs lehetőség elvégezni a projektek helyszíni ellenőrzéseit. Ezért lehetőséget kell biztosítani arra, hogy kizárólag adminisztratív ellenőrzésekre kerüljön sor. Ezenfelül amennyiben egy projekt infrastrukturális eleme az ellenőrzések elvégzését megelőzően megsemmisült, lehetővé kell tenni a kapcsolódó kiadások záróelszámoláshoz való bejelentését a kedvezményezett arra vonatkozó nyilatkozata alapján, hogy a projekt a megsemmisítése előtt megfelelt a számlákban vagy az azokkal azonos bizonyító erejű dokumentumokban foglaltaknak.

(15)A Bizottság 897/2014/EU végrehajtási rendelete 39. cikkének (1) bekezdése szerint a projektek akkor részesülhetnek pénzügyi támogatásban, ha megfelelnek a részletes kritériumoknak. A programvégrehajtási zavar miatt előfordulhat, hogy a zavar kezdetekor vagy az adott projekt lezárásakor egy vagy több ilyen kritérium – különösen az a követelmény, mely szerint a projektnek egyértelmű határokon átnyúló vagy transznacionális együttműködési hatással kell bírnia – nem teljesül. Mi több, előfordulhat az is, hogy nem lehet tiszteletben tartani azt az alapvető feltételt, mely szerint a projektekben érintett kedvezményezettek közül legalább egynek a részt vevő tagállamokból, legalább egynek pedig a partnerországokból kell származnia. Ezért meg kell állapítani, hogy a kiadások annak ellenére is támogathatónak tekinthetők-e, hogy a finanszírozás egyes feltételei a programvégrehajtási zavar miatt nem teljesíthetők.

(16)A programvégrehajtási zavar eredményeképp számos projekt ténylegesen nem fog partnerországból származó partnerrel rendelkezni. Annak lehetővé tétele érdekében, hogy a tagállamokban megtalálható kedvezményezettek véglegesíteni tudják a tevékenységeiket, helyénvaló kivételesen eltérni a kötelezettségtől, mely szerint valamennyi projektben szerepelnie kell legalább egy, valamely partnerországban megtalálható kedvezményezettnek, és valamennyi tevékenységnek tényleges, határokon átnyúló vagy transznacionális hatással és előnyökkel kell bírnia.

(17)A vezető kedvezményezettek kötelezettségei a projekt végrehajtásával kapcsolatos valamennyi tevékenységre kiterjednek. A projektvégrehajtási zavar megakadályozhatja a vezető kedvezményezetteket a valamely partnerországra vonatkozó kötelezettségek teljesítésében. A vezető kedvezményezett kötelezettségeit ezért ki kell igazítani, és ahol szükséges, a tagállamok részéről való projektvégrehajtásra kell korlátozni. A vezető kedvezményezetteknek lehetővé kell tenni továbbá, hogy módosítsák az egyéb projektpartnerekkel kötött írásbeli megállapodást, és felfüggesszenek bizonyos tevékenységeket, vagy felfüggesszék bizonyos partnerek részvételét. Végezetül a vezető kedvezményezetteknek az irányító hatóságtól kapott kifizetések más partnereknek való átutalására vonatkozó kötelezettségétől el kell tekinteni, vagy legalább ki kell igazítani azt.

(18)Annak érdekében, hogy az érintett programok kezelni tudják a kivételes körülményeket, rendelkezni kell arról, hogy a migrációs kihívásokat kezelő projektek kivételes esetekben és megfelelő indokolással előzetes ajánlattételi felhívás nélkül is kiválaszthatók.

(19)A partnerországokkal létrejött finanszírozási megállapodások felfüggesztését követően az orosz vagy fehéroroszországi részvétellel kapcsolatos kifizetések felfüggesztésre kerültek. Mi több, Ukrajnában az Oroszország által ellene indított katonai agresszióból eredő biztonsági helyzet és a Nemzeti Bank által hozott rendkívüli intézkedések akadályozzák a külföldre irányuló pénzátutalást. Ezért helyénvaló lehetővé tenni a támogatásoknak az irányító hatóságok által a tagállamokban és az olyan partnerországokban található kedvezményezetteknek való közvetlen kifizetését, amelyek finanszírozási megállapodása nem került felfüggesztésre.

(20)Az ENI-CBC programoknak meg kell határozniuk az eurótól eltérő pénznemben felmerülő költségek átváltásának módszerét. Ez a módszer a program teljes időtartama során alkalmazandó. Oroszország Ukrajna elleni katonai agressziójának pénzügyi és gazdasági következményei azonban az árfolyamok nem várt ingadozását eredményezték. Éppen ezért lehetővé kell tenni a módszer módosítását.

(21)A programvégrehajtási zavar miatt előfordulhat, hogy az irányító hatóságok nem tudnak fogadni bizonyos partnerországokból érkező banki utalásokat, ennek következtében pedig nem képesek behajtani az ilyen országokban megtalálható projektkedvezményezettekkel szemben fennálló követeléseiket. Olyan partnerország esetében, amely nemzeti hozzájárulásának egy részét átadta az irányító hatóságnak, ezeket az összeget le kell vonni az ilyen követelésekből. A többi partnerország esetében a behajthatatlan követelésekre vonatkozó beszedési megbízásoktól el kell tekinteni, vagy a Bizottságnak kell kezelnie azokat.

(22)Az Európai Parlament és a Tanács 1299/2013/EU rendeletének 26. cikke értelmében a pénzügyi irányításra, valamint harmadik országok – transznacionális együttműködési programokban az ENI keretében biztosított források révén történő – részvételének programozására, monitoringjára, értékelésére és ellenőrzésére irányadó, az adott program esetében alkalmazandó végrehajtási feltételeket a releváns együttműködési programban és – amennyiben szükséges – a Bizottság, az érintett harmadik országok kormányai és a releváns együttműködési program irányító hatóságát adó tagállam kormánya közötti finanszírozási megállapodásban határozzák meg. Bár az ilyen vonatkozásokat szabályozó, alkalmazandó programvégrehajtási feltételek az együttműködési program módosításával kiigazíthatók, az ENI-CBC programokra vonatkozóan meghatározott rendelkezések a melléklet 2. részében hivatkozott két transznacionális együttműködési program esetében való alkalmazásának lehetővé tétele érdekében rendelkezni kell bizonyos, az 1299/2013/EU rendelet egyes rendelkezéseitől való eltérésekről.

(23)Mivel a rendelet céljait, nevezetesen az Oroszország Ukrajna elleni katonai agressziója által érintett együttműködési programok végrehajtására vonatkozó egyedi rendelkezések meghatározását a tagállamok egyedül nem tudják kielégítően megvalósítani, és ezért a javasolt intézkedés léptéke és hatásai miatt az uniós szinten jobban megvalósítható, az Unió intézkedéseket hozhat az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a rendelet nem lépi túl az e célok eléréséhez szükséges mértéket.

(24)Az e rendelet összefüggésében biztosított finanszírozásnak meg kell felelnie a Szerződés 215. cikke szerint elfogadott korlátozó intézkedésekben foglalt feltételeknek és eljárásoknak.

(25)Tekintettel az Oroszország Ukrajna elleni katonai agressziója által előidézett migrációs kihívások kezelésének sürgősségére, valamint a Covid19-világjárványból adódó folytatódó népegészségügyi válságra, szükségesnek tűnik kivételt biztosítani a nemzeti parlamenteknek az Európai Unióban betöltött szerepéről szóló, az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszak alól.